**ΛΥΚΕΙΟ ΑΡΑΔΙΠΠΟΥ «ΤΑΣΟΣ ΜΗΤΣΟΠΟΥΛΟΣ» ΣΧΟΛΙΚΗ ΧΡΟΝΙΑ 2024-2025**

**Κ63**

**ΑΠΟΦΟΙΤΗΣΗ 2025**

Η τελετή αποφοίτησης θα γίνει την **Παρασκευή 27 Ιουνίου 2025, ώρα 8.00 μ.μ.,** στην κεντρική αυλή του Σχολείου. Οι τελειόφοιτοι μαθητές/μαθήτριες πρέπει να βρίσκονται στο Σχολείο το **αργότερο στις 7.15 μ.μ.**

* Οι μαθητές/μαθήτριες στην τελετή αποφοίτησης έρχονται με την επίσημη στολή τους και με γραβάτα. Στολή θεωρείται το γκρι παντελόνι (ή φούστα για τα κορίτσια) και το άσπρο πουκάμισο. Το πουκάμισο να μην κρέμεται απέξω αλλά να είναι μέσα στο παντελόνι ή στη φούστα. Το τζιν παντελόνι (μπλε ή μαύρο) θα γίνει δεκτό εφόσον δεν είναι σκισμένο ή ξεβαμμένο. Μαθητές αξύριστοι ή με βαμμένα μαλλιά, δεν θα κληθούν να παραλάβουν από την εξέδρα τον πάπυρο και το ενθύμιο.
* Οι μαθητές/μαθήτριες κατά την Τελετή θα συνοδεύονται από τους Υ.Τ. και θα καθίσουν κατά αλφαβητική σειρά στις θέσεις που θα τους υποδειχθούν, σύμφωνα με τον κατάλογο του τμήματος. Θα δοθούν οδηγίες από τους Υ.Τ. για την πορεία που θα ακολουθήσουν από το σημείο συγκέντρωσης μέχρι τις προκαθορισμένες θέσεις τους στη **γενική πρόβα της Τελετής Αποφοίτησης** που θα γίνει την **Παρασκευή, 27/6/2025** από τις **11.00** έως τις **11.30 το πρωί. Στην πρόβα όλοι οι τελειόφοιτοι πρέπει να είναι παρόντες.**
* Οι γονείς-κηδεμόνες των μαθητών/μαθητριών θα καθίσουν ξεχωριστά, σε χώρο που θα τους υποδειχθεί από υπεύθυνα πρόσωπα-μέλη του Προσωπικού του Λυκείου.
* Οι Βοηθοί Διευθυντές/Διευθύντριες μαζί με τους Υ.Τ. θα επιβλέπουν, ώστε να υπάρχει απόλυτη ησυχία κατά τη διάρκεια της τελετής.
* Οι μαθητές/μαθήτριες, μετά την παραλαβή του αναμνηστικού πάπυρου από τον Διευθυντή, θα επιστρέψουν στην αρχική τους θέση και δεν θα μετακινηθούν από αυτή, μέχρι να τελειώσει η τελετή.
* Για τη φωτογράφιση θα υπάρχει **επαγγελματίας φωτογράφος**. Οι μαθητές/μαθήτριες μπορούν να παραγγείλουν και να παραλάβουν τη/τις φωτογραφία/ες από το φωτογραφείο του φωτογράφου. Για το θέμα αυτό, θα υπάρχουν οδηγίες στον φάκελο που θα παραλάβουν μαζί με το απολυτήριό τους, το βράδυ της τελετής. **Παράκληση να μην σηκώνονται οι γονείς για φωτογράφιση,** διότι θα δημιουργηθεί ακαταστασία και θα εμποδίζουν τη θέα των υπόλοιπων γονέων.
* Τα Απολυτήρια θα δοθούν στους μαθητές/μαθήτριες από τους Υ.Τ., **μετά το τέλος** της τελετής αποφοίτησης.
* **ΥΠΟΓΡΑΦΗ ΤΟΥ ΒΙΒΛΙΟΥ ΠΙΣΤΟΠΟΙΗΤΙΚΟΥ ΣΠΟΥΔΩΝ**

Για να μπορέσουν οι μαθητές/μαθήτριες να παραλάβουν το απολυτήριό τους κατά την τελετή αποφοίτησης, πρέπει να έχουν υπογράψει το βιβλίο πιστοποιητικού σπουδών. Για τον σκοπό αυτό, ΟΛΟΙ οι μαθητές/μαθήτριες θα πρέπει να προσέλθουν στο σχολείο **το πρωί της Παρασκευής 27/6/2025,** από τις **9.30 έως τις 12.30,** για να υπογράψουν.

**ΑΠΟ ΤΗ ΔΙΕΥΘΥΝΣΗ**